CELEX: 31986D0103
Language: et
Date: 1986-03-24 00:00:00
Title: Nõukogu otsus, 24. märts 1986, millega kiidetakse ühenduse nimel heaks rahvusvahelise tolliprotseduuride lihtsustamise ja kooskõlastamise konventsiooni lisa F 2

Tähtis õiguslik teade

|

31986D0103

Euroopa Liidu Teataja L 088 , 03/04/1986 Lk 0042 - 0045 Soomekeelne eriväljaanne: Peatükk 2 Köide 4 Lk 0109  Rootsikeelne eriväljaanne: Peatükk 2 Köide 4 Lk 0109 

		Nõukogu otsus,24. märts 1986,millega kiidetakse ühenduse nimel heaks rahvusvahelise tolliprotseduuride lihtsustamise ja kooskõlastamise konventsiooni lisa F 2(86/103/EMÜ)EUROOPA ÜHENDUSTE NÕUKOGU,võttes arvesse Euroopa Majandusühenduse asutamislepingut,võttes arvesse komisjoni ettepanekutning arvestades, et:otsusega 75/199/EMÜ [1] ühines ühendus rahvusvahelise tolliprotseduuride lihtsustamise ja kooskõlastamise konventsiooniga;ühendus võib kiita heaks lisa F 2 käibesse lubatavate kaupade töötlemise kohta;heakskiitmisega peaksid siiski kaasnema teatavad reservatsioonid, et võtta arvesse tolliliidu erinõudeid ja tollialaste õigusaktide ühtlustamise hetkeseisu,ON VASTU VÕTNUD JÄRGMISE OTSUSE:Artikkel 1Ühendus kiidab ühe üldist laadi reservatsiooni ja soovituslikku tava 7 käsitleva reservatsiooniga heaks rahvusvahelise tolliprotseduuride lihtsustamise ja kooskõlastamise konventsiooni lisa F 2 käibesse lubatavate kaupade töötlemise kohta.Lisa tekst on koos reservatsioonidega lisatud käesolevale otsusele.Artikkel 2Käesolevaga antakse nõukogu eesistujale volitused määrata isik, kellel on õigus teatada Tollikoostöö Nõukogu peasekretärile, et ühendus võtab artiklis 1 osutatud reservatsioonidega vastu kõnealuses artiklis osutatud lisa. [2]Brüssel, 24. märts 1986Nõukogu nimeleesistujaG. Braks[1] EÜT L 100, 21.4.1975, lk 1.[2] Nõukogu peasekretariaat avaldab lisa F 2 jõustumise kuupäeva Euroopa Ühenduste Teatajas.--------------------------------------------------Ühenduse reservatsioonid rahvusvahelise tolliprotseduuride lihtsustamise ja kooskõlastamise konventsiooni lisa F 2 suhtes1. Üldist laadi reservatsioon (üldist laadi tähelepanek)"Ühenduse õigus hõlmab ainult osa käesoleva lisa sätetest. Ühenduse õigusega hõlmamata valdkondades esitavad liikmesriigid vajaduse korral ise oma reservatsioonid."2. Soovituslik tava 7"Tavatingimustes kohaldab ühendus kõnealuse soovitusliku tava sätteid. Luba antakse siiski ainult juhul, kui korra kohaldamine kauba suhtes ei põhjusta päritolureeglite ega imporditud kaupade suhtes kohaldatavate koguseliste piirangute mõju moonutamist."--------------------------------------------------LISA F 2KÄIBESSE LUBATAVATE KAUPADE TÖÖTLEMISE KOHTASISSEJUHATUSÜldiselt on käibesse lubamiseks imporditud kaupade suhtes kohaldatavad imporditollimaksud ja impordimaksud asjaomase riigi tollipoliitikaga hästi kohandatud. Teatavatel juhtudel on imporditud kaupade suhtes kohaldatavate imporditollimaksude ja impordimaksude tase siiski selline, et kauba valmistamine, töötlemine või täiendav töö sellega, mis on kavandatud pärast vabasse käibesse lubamiseks vajalike tolliformaalsuste täitmist, muudaks kogu äritoimingu kahjumit toovaks ja see tekitaks kahju ka asjaomasele riigile, sest sellised majandustegevused viidaks üle mõnda teise riiki.Teisest küljest võib sellist majandustegevust toetada sellega, et teatavaid kaupu lubatakse töödelda tollikontrolli all enne vabasse käibesse lubamist.Vabasse käibesse lubatavate kaupade töötlemise tolliprotseduuri eesmärk on lubada, kui see on riigi majanduse jaoks oluline, teatavate imporditud kaupade töötlemist tollikontrolli all, sellises ulatuses, et selliselt saadud toodete suhtes kohaldatavate imporditollimaksude ja impordimaksude summa oleks väiksem kui imporditud kaupade suhtes kohaldatavate maksude summa.MÕISTEDKäesolevas lisas kasutatakse järgmisi mõisteid:a) vabasse käibesse lubatavate kaupade töötlemine — tolliprotseduur, mille kohaselt võib imporditud kaupu enne vabasse käibesse lubamiseks vajalikku tollivormistust tollikontrolli all valmistada, töödelda või nendega täiendavat tööd teha sellises ulatuses, et selliselt saadud toodete suhtes kohaldatavate imporditollimaksude ja impordimaksude summa oleks väiksem kui imporditud kaupade suhtes kohaldatavate maksude summa;b) vabasse käibesse lubamiseks vajalik tollivormistus — tolliprotseduur, millega nähakse ette, et imporditud kaup võib jääda alaliselt tolliterritooriumile. See protseduur eeldab kõigi kohaldatavate impordimaksude ja imporditollimaksude tasumist ja kõigi vajalike tolliformaalsuste täitmist;c) imporditollimaksud ja impordimaksud — tollimaksud ja kõik muud maksud ja tasud, mis tuleb tasuda kaupade impordil või seoses impordiga, välja arvatud tasud summas, mis vastab osutatud teenuste ligilähedasele maksumusele;d) kaubadeklaratsioon — tolli poolt selleks ettenähtud vormis esitatav teatis, milles huvitatud isikud märgivad ära kauba suhtes rakendatava tolliprotseduuri ja esitavad andmed, mida toll selle tolliprotseduuri rakendamiseks vajab;e) tollikontroll — meetmed, mida võetakse õigusnormide täitmise tagamiseks ning mille rakendamise eest toll vastutab;f) tagatis — see, mis tagab tolli rahuldaval viisil, et tolli ees olevad kohustused täidetakse. Tagatis on üldine, kui sellega tagatakse mitmest eri toimingust tulenevate kohustuste täitmine;g) isik — nii füüsiline kui ka juriidiline isik, kui kontekst ei eelda teisiti.PÕHIMÕTTED1. StandardVabasse käibesse lubatavate kaupade töötlemist reguleerivad käesoleva lisa sätted.2. StandardSiseriiklike õigusaktidega nähakse ette tingimused ja tolliformaalsused, mis tuleb täita vabasse käibesse lubatavate kaupade töötlemise jaoks.Märkused1. Vabasse käibesse lubatava kauba töötlemise loa andmise tingimuseks võib seada selle, et pädevad ametiasutused peavad kavandatavaid töötlemistoimingud riigi majandusele kasulikeks.2. Vabasse käibesse lubatavate kaupade töötlemise õiguse võib reserveerida tolliterritooriumil tegutsevatele isikutele, kelle toimingud vastavad tolli seatud nõuetele.3. Toll annab reeglina oma heakskiidu konkreetses kohas (nt importija valdustes) ja konkreetsete isikute poolt teostatavatele töötlemistoimingutele.4. Toll võib määrata vabasse käibesse lubatavate kaupade töötlemisega seotud toimingutele ühtse tulemimäära.3. StandardVabasse käibesse lubatavate kaupade töötlemise protseduuri lubamise eelduseks on see, et tollil on võimalik veenduda, et töötlemise tagajärjel saadavad tooted on valmistatud imporditud kaupadest.4. StandardVabasse käibesse lubatavate kaupade töötlemise protseduuri lubamise eelduseks on see, et kaupade esialgse seisundi taastamine ei ole pärast töötlemist majanduslikult tasuv.KOHALDAMISALA5. StandardVabasse käibesse lubatavate kaupade töötlemine on lubatud kindlaksmääratud kaubakategooriate puhul, mille suhtes rakendatakse heakskiidetud töötlemistoiminguid.MärkusHeakskiitmine võib piirduda töötlemistoimingutega, mille tulemusena saadakse konkreetsete tariifirubriikide alla rühmitatavad tooted.6. StandardVabasse käibesse lubatavate kaupade töötlemine ei piirdu kaupadega, mis on vahetult imporditud välisriikidest, vaid seda lubatakse ka tollitransiidi läbinud ning tolliladudest ja vabatsoonidest pärit kauba puhul.7. Soovituslik tavaVabasse käibesse lubatavate kaupade töötlemise keelamise ainsaks põhjuseks ei tohiks olla kauba päritoluriik või lähteriik.8. StandardVabasse käibesse lubatavate kaupade töötlemise õigus ei ole ainult imporditud kauba omanikul.9. Soovituslik tavaIsikutele, kes teostavad vabasse käibesse lubatavate sama liiki kaupade mastaapset ja pidevat töötlemist, tuleks sellisteks toiminguteks anda üldine luba.VABASSE KÄIBESSE LUBATAVATE KAUPADE TÖÖTLEMISE DEKLARATSIOON10. StandardSiseriiklike õigusaktidega määratakse kindlaks tingimused, mille kohaselt esitatakse vabasse käibesse lubatavate kaupade töötlemise kaubadeklaratsioon ja mille kohaselt esitatakse kaup pädevas tolliasutuses.MärkusKaubadeklaratsioon esitatakse tavaliselt enne vabasse käibesse lubatavate kaupade töötlemist, kuid juhul, kui asjaomased toimingud on suhteliselt lihtsad, võib anda loa töötlemiseks enne kaubadeklaratsiooni esitamist.TAGATIS11. StandardKui vabasse käibesse lubatavate kaupade töötlemiseks on vaja esitada tagatis, sätestatakse selle esitamise vorm siseriiklikes õigusaktides või määravad tollivõimud selle kindlaks kooskõlas siseriiklike õigusnormidega.12. Soovituslik tavaAsjaomane isik võib valida tagatise erinevate lubatud vormide vahel.13. StandardToll määrab vabasse käibesse lubatavate kaupade töötlemise suhtes esitatava tagatise summa kindlaks siseriiklike õigusnormide kohaselt.14. Soovituslik tavaIga tagatise summa tuleks määrata võimalikult väike, võttes arvesse tõenäoliselt kohaldatavaid imporditollimakse ja impordimakse.MärkusSee soovituslik tava ei välista tagatise summa kindlaksmääramist ühtse määra alusel juhul, kui kaubad kuuluvad mitmesse erinevasse tariifirubriiki.15. StandardKui mitmest vabasse käibesse lubatavate kaupade töötlemise protseduuri kohasest toimingust tulenevate kohustuste täitmise tagamiseks tuleb esitada tagatis, aktsepteerib toll üldist tagatist.16. Soovituslik tavaToll peaks loobuma tagatisenõudest, kui ta on veendunud, et tõenäoliselt tasuda tulevate summade maksmise saab tagada muul moel.VABASSE KÄIBESSE LUBATAVATE KAUPADE TÖÖTLEMISE LÕPETAMINE17. StandardVabasse käibesse lubatavate kaupade töötlemine lõpetatakse, kui töötlemise tulemusena saadud kaubad läbivad vabasse käibesse lubamiseks vajaliku tollivormistuse.18. StandardSiseriiklikes õigusaktides sätestatakse ajahetk, mida tuleb arvesse võtta, et määrata kindlaks vabasse käibesse lubatud kauba väärtus ja kogus ning selle suhtes kohaldatavate imporditollimaksude ja impordimaksude määrad.19. Soovituslik tavaKui asjaolud seda õigustavad ja asjaomane isik seda taotleb, peaks toll kiitma heaks protseduuri lõpetamise, kui töötlemise või tehtud töö tulemusena saadud tooted eksporditakse, paigutatakse tollilattu või viiakse vabatsooni.20. StandardKui pärast vabasse käibesse lubatud kaupade töötlemist alles jäänud jäätmed ja jäägid lubatakse vabasse käibesse, kohaldatakse nende suhtes imporditollimakse ja impordimakse, mida kohaldataks sellises olukorras imporditud jäätmete ja jääkide suhtes.MärkusVõib anda loa muuta sellised jäätmed ja jäägid tollikontrolli all kaubanduslikult väärtusetuteks või need reeksportida.21. StandardKui töötlemiseks mõeldud vabasse käibesse lubatud kaubad või sellise töötlemise tulemusena saadud tooted on hävinud või lõplikult kadunud õnnetuse või vääramatu jõu tagajärjel enne vabasse käibesse lubamist, ei kohaldata nende suhtes imporditollimakse ega impordimakse, kui selline hävimine või kaotsiminek on tolli rahuldaval moel nõuetekohaselt tõendatud. Kui pärast hävimist alles jäänud jäätmed ja jäägid lubatakse vabasse käibesse, kohaldatakse nende suhtes imporditollimakse ja impordimakse, mida kohaldataks sellises olukorras imporditud jäätmete ja jääkide suhtes.TAGATISE VABASTAMINE22. StandardKõik esitatud tagatised vabastatakse võimalikult pea pärast seda, kui vabasse käibesse lubatud kaupade töötlemine on lõppenud.TEAVE VABASSE KÄIBESSE LUBATUD KAUPADE TÖÖTLEMISE KOHTA23. StandardToll tagab, et kogu teave vabasse käibesse lubatud kaupade töötlemise kohta on kõigile huvilistele vabalt kättesaadav.--------------------------------------------------